text: تمام تر شمال مشرقی ریاستوں سے آئے ہوئے مندوبین کی شرکت کے بارے میں اظہار خیال کرتے ہوئے انھوں نے کہا کہ اس سے ایک دوسرے سے سیکھنے کا موقع ملے گا اور حکمرانی کو بہتر بنانے کے لئے حکمت عملیاں وضع کی جاسکیں گی۔ جناب ریو نے توقع ظاہر کی کہ یہ کانفرنس ایک منصوبہ عمل وضع کرنے پر منتج ہوگی اور ایک ایسا لائحۂ عمل فراہم ہوگا جو نہ صرف شمال مشرقی ریاستوں کے لئے مفید ہوگا بلکہ ایسے مسائل کا حل اور ایسے سوالات کا جواب بھی فراہم کرے گا جنھیں پورے ملک میں افادی طور پر بروئے کار لایا جاسکے۔